Die kwaliteit van sy geleerdheid en graad ( Hon, BA, MA ens ) sy inkomste en sy salaris bepaal sy status by die bank en daarby saam kom 'n baie gewillige Platinum kredietkaart vir hom en sy vroutjie en 'n "private banker" as hy gelukkig is.
Met al sy kontakte besit hy nog 'n hele paar ander kredietkaarte van ander banke ook, meestal Swart of Platinum met 'n lekker groot limiet wat heerlik links en regs gebruik kan word met gemak.
As platinum klieent kry hy 'n huislening en 'n lekker oortrokke fasiliteit en is sommer nog 'n lid van Vitality en 'n eksklusiewe Gimnasium pakket ook. Daarby saam ken hy al die "Key pins" wat hom altyd deelmaak van een of ander lekker "jol" of eksklusiewe byeenkoms. Sy slimfoon is op die duurste en net die beste kontrak.
Sy aand en more praaitjies is nooit dieselfde nie en arrogansie en selfwaan beheer sy lewe. Dis net hy en hy alleen. Hy weet nie wat dit is om nederig te wees en net homself te wees nie. Gulsigheid en suinigheid is sy lewe. Alles net oor homself.
Maar "back at the range" is alles eintlik op skuld gekoop, die kredietkaart is vol, sy huis ten volle belas en sy salaris dek nie alles elke maand nie - maar oor dit word nooit iets gese nie. Sy duur motor is op 72 maande afbetalings ooreenkoms gekoop met 'n lekker "res "waarde" om die paaiement goedkoop te maak.
Maar as jy na die man se groot praatjies luister, dan praat hy in miljoene, is "pelle" met almal wat in die media en sogenaamde sakewereld bekend is ken elke Springbok rugbyspeler op sy naam en het so pas 'n besigheidstransaksie van miljoene beklink.
Die ministers ry heerlik rond in konvooie, vlieg in weelde en kuier 'n hond uit 'n bos uit- alles op die Suid Afrikaanse belasting betaler se hard verdiende geld.
Baie beloftes word gemaak en uitgedeel, baie word uitgevoer, sekere's 'n paar jaar daarna en ander verdwyn soos mis voor die son.
Maar baie min word gese oor Suid Afrika se enorme skuldlas. Nie eers die Minister van Finansies het al gese hoe gaan die skuld wat elke minuut meer word, betaal word nie. Niemand praat daaroor nie, en dit is die grootse krises wat Suid Afrika het.
Suid Afrika se geldeenheid is die swakste in jare en ten spyte van al hierdie biljoene rande se praatjies en seminare en beloftes herstel die rand nie. Alles gaan nog steeds oor die skuld. Daar is 'n paar ekonome wat gereeld hieroor praat en niemand luister nie.
Om ons skuld te delg en daadwerklik ekonomiese vordering in ons land te bewerkstellig, sal alle Suid-Afrikaners wat ŉ verskil wil maak, die sê moet kry (en behou) oor diesulkes wat ons land verniel en agteruit laat gaan.
Om te leen, bring slegs kortstondige verligting. Terwyl ons hande klap vir die president vir die beleggings wat hy verseker het, moet die regering ook gemaan word dat, indien hulle nie die gat in die bodem van die emmer toemaak nie, sal alles wat ingesit word, net weer so uitloop en sal Suid-Afrika op die ou end niks oorhê om daarvoor te wys nie.
'n Nuwe besem vee altyd skoon, en mens moet ons President die kans gee- hy werk hard en probeer hard, maar geen leier kan suksesvol wees voordat daar nie EENHEID op grondvlak is nie.